ประกาศกระทรวงมหาดไทย

เรื่อง หลักเกณฑ์และวิธีการในการพิจารณาการขอใบอนุญาต

และการออกใบอนุญาตให้ประกอบธุรกิจโรงแรม

---------------------------------------

          อาศัยอํานาจตามความในมาตรา 5 และมาตรา 15 แห่งพระราชบัญญัติโรงแรม พ.ศ. 2547 อันเป็นกฎหมายที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบมาตรา 32 มาตรา 33 มาตรา 41 มาตรา 42 และมาตรา 43 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมายรัฐมนตรีว่าการกระทรวงมหาดไทย จึงออกประกาศไว้ ดังต่อไปนี้


ข้อ ๑ ผู้ใดประสงค์จะประกอบธุรกิจโรงแรมให้ยื่นคําขอรับใบอนุญาตตามแบบ ร.ร. 1 ท้ายประกาศกระทรวงมหาดไทย เรื่อง กําหนดแบบคําขอรับใบอนุญาต คําขอต่ออายุใบอนุญาต คําขอโอน/รับโอนใบอนุญาต คําขอหรือการแจ้งความประสงค์ทั่วไป และใบอนุญาตประกอบธุรกิจโรงแรมตามพระราชบัญญัติโรงแรม พ.ศ. 2547 ต่อนายทะเบียนท้องที่ที่โรงแรมตั้งอยู่พร้อมด้วยเอกสารหลักฐาน ดังต่อไปนี้

          (1) สําเนาบัตรประจําตัวประชาชนและสําเนาทะเบียนบ้าน

          (2) แบบแปลนแผนผังพร้อมรายการประกอบแบบแปลน

          (3) แผนที่แสดงบริเวณและสถานที่ตั้งของโรงแรมและสถานที่ใกล้เคียง

          (4) หลักฐานแสดงว่าอาคารที่ใช้ในการประกอบธุรกิจโรงแรมได้รับอนุญาตให้ใช้อาคารตามกฎหมายว่าด้วยการควบคุมอาคาร หรือใบรับรองการตรวจสอบสภาพอาคารโดยผู้ซึ่งได้รับใบอนุญาตประกอบวิชาชีพวิศวกรรมควบคุมตามกฎหมายว่าด้วยวิศวกร ในกรณีที่อยู่นอกเขตควบคุมอาคาร

          (5) หลักฐานแสดงความเป็นเจ้าของอาคารหรือสถานที่ที่ใช้ประกอบธุรกิจโรงแรมหรือหนังสือแสดงความยินยอมให้ใช้อาคารหรือสถานที่ที่ขออนุญาตประกอบกิจการพาณิชย์ ในกรณีที่อาคารหรือสถานที่นั้นเป็นของผู้อื่น

          (6) หนังสือรับรองการจัดทํารายงานการวิเคราะห์ผลกระทบสิ่งแวดล้อมของกระทรวงทรัพยากรธรรมชาติและสิ่งแวดล้อม (กรณีต้องจัดทํารายงานการวิเคราะห์ผลกระทบสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ)

          (7) สําเนาหนังสือสําคัญแสดงกรรมสิทธิ์หรือสิทธิครอบครองในที่ดินที่จะใช้เป็นที่ตั้งโรงแรม

          (8) สําเนาหนังสือรับรองการจดทะเบียนนิติบุคคล วัตถุประสงค์ ชื่อผู้เป็นหุ้นส่วนผู้จัดการ ผู้จัดการหรือผู้แทนนิติบุคคล พร้อมสําเนาบัตรประจําตัวประชาชนและสําเนาทะเบียนบ้านของบุคคลดังกล่าว

          (9) หนังสือแต่งตั้งผู้แทนนิติบุคคลซึ่งต้องเป็นกรรมการหรือบุคคลผู้มีอํานาจลงนามผูกพันนิติบุคคล

          เมื่อนายทะเบียนได้รับคําขอรับใบอนุญาตตามวรรคหนึ่งแล้ว ให้นายทะเบียนตรวจสอบความถูกต้องให้ครบถ้วน หรือความสมบูรณ์ของคําขอ หากปรากฏเอกสารหลักฐานที่จําเป็นต้องใช้ประกอบการพิจารณาไม่ถูกต้อง หรือไม่ครบถ้วน ให้นายทะเบียนแจ้งผลการตรวจสอบให้ผู้ขอรับใบอนุญาตทราบภายในห้าวันนับแต่วันยื่นคําขอ พร้อมทั้งกําหนดระยะเวลาให้ผู้ขอรับใบอนุญาตแก้ไข หากพ้นกําหนดระยะเวลาดังกล่าวแล้ว ผู้ขอรับใบอนุญาตไม่ดําเนินการแก้ไขให้ถูกต้อง ให้นายทะเบียนคืนคําขอแก่ผู้ขอรับใบอนุญาต

          กรณีผู้ขอรับใบอนุญาตยืนยันความถูกต้อง หรือความครบถ้วน หรือความสมบูรณ์ของเอกสารแล้วให้นายทะเบียนดําเนินการต่อไป

          การยื่นเอกสารตาม (4) และ (6) นั้น ผู้ขออนุญาตประกอบธุรกิจโรงแรมอาจยื่นคําขอตามแบบที่กฎหมายว่าด้วยการนั้นกําหนดต่อนายทะเบียนพร้อมกับการยื่นคําขอก็ได้ กรณีเช่นนี้ให้นายทะเบียนส่งแบบคําขอดังกล่าวพร้อมเอกสารที่เกี่ยวข้องไปให้หน่วยงานที่รับผิดชอบพิจารณาดําเนินการ และให้นายทะเบียนรอการพิจารณาออกใบอนุญาตประกอบธุรกิจโรงแรมไว้ก่อนจนกว่าจะได้รับผลการพิจารณาจากหน่วยงานที่รับผิดชอบและให้ถือว่าคําขอรับใบอนุญาตตามกฎหมายอื่นที่เกี่ยวข้องกับการประกอบธุรกิจโรงแรม เป็นคําขอรับใบอนุญาตตามกฎหมายว่าด้วยการนั้น โดยให้นําความในวรรคนี้มาใช้บังคับกับกรณีดังกล่าวด้วย


ข้อ ๒ การยื่นคําขอรับใบอนุญาตประกอบธุรกิจโรงแรมให้ยื่น ณ สถานที่ ดังต่อไปนี้

          (1) ในกรุงเทพมหานคร ให้ยื่น ณ สํานักการสอบสวนและนิติการ กรมการปกครอง

          (2) ในจังหวัดอื่น ให้ยื่น ณ ที่ทําการปกครองอําเภอ หรือที่ทําการปกครองกิ่งอําเภอท้องที่ที่โรงแรมตั้งอยู่


ข้อ ๓ เมื่อนายทะเบียนได้รับเรื่องการขออนุญาตจากสํานักการสอบสวนและนิติการ หรือที่ทําการปกครองอําเภอ หรือที่ทําการปกครองกิ่งอําเภอ แล้วแต่กรณี นายทะเบียนอาจแจ้งคณะกรรมการพิจารณากลั่นกรองการดําเนินการตามพระราชบัญญัติโรงแรม พ.ศ. 2547 ไปดําเนินการตรวจโรงแรมตามหลักเกณฑ์ที่กําหนดตามกฎหมายว่าด้วยโรงแรม ให้เสร็จสิ้นภายในยี่สิบวันนับแต่วันได้รับคําขอจากสํานักการสอบสวนและนิติการ หรือที่ทําการปกครองอําเภอ หรือที่ทําการปกครองกิ่งอําเภอท้องที่ แล้วแต่กรณี และให้รวบรวมเอกสารที่เกี่ยวข้องพร้อมเสนอความเห็นต่อนายทะเบียนโรงแรมเพื่อพิจารณาดําเนินการต่อไป


ข้อ ๔ ในกรณีดังต่อไปนี้ให้นายทะเบียนพิจารณาไม่อนุญาตให้ประกอบธุรกิจโรงแรม

          (1) กรณีผู้ขอรับใบอนุญาตประกอบธุรกิจโรงแรมขาดคุณสมบัติ หรือมีลักษณะต้องห้ามตามมาตรา 16

          (2) กรณีที่ผู้ขอรับใบอนุญาตประกอบธุรกิจโรงแรมเป็นคนต่างด้าวขาดคุณสมบัติ หรือมีลักษณะต้องห้ามตามกฎหมายว่าด้วยการประกอบธุรกิจของคนต่างด้าว

          (3) อาคารหรือสถานที่ตั้งไม่เป็นไปตามหลักเกณฑ์ที่กําหนดไว้ในกฎกระทรวงกําหนดประเภทและหลักเกณฑ์การประกอบธุรกิจโรงแรม

          (4) ที่ดินและอาคารที่ใช้เป็นที่ตั้งโรงแรมผู้ขออนุญาตไม่เป็นผู้ถือกรรมสิทธิ์ หรือไม่มีสิทธิครอบครองหรือไม่มีสิทธิใช้ประโยชน์ที่ดินและอาคารดังกล่าว เช่น สิทธิในการเช่า การยินยอมให้ใช้ประโยชน์ในที่ดินและอาคารเพื่อประกอบธุรกิจโรงแรม เป็นต้น

          (5) อาคารที่อยู่ภายใต้บังคับตามกฎหมายว่าด้วยการควบคุมอาคาร ก่อสร้างไม่ถูกต้องตามหลักเกณฑ์ที่กําหนดตามกฎหมายว่าด้วยการควบคุมอาคาร กฎหมายว่าด้วยการผังเมือง กฎหมายว่าด้วยการป้องกันและบรรเทาสาธารณภัย กฎหมายว่าด้วยการสาธารณสุข และกฎหมาย ว่าด้วยการส่งเสริมและรักษาคุณภาพสิ่งแวดล้อมแห่งชาติ

          (6) เหตุสําคัญอย่างอื่น ๆ ที่ปรากฏชัดทําให้ไม่สมควรประกอบธุรกิจโรงแรม


ข้อ ๕ กรณีที่นายทะเบียนพิจารณาเห็นว่ามีเหตุที่ไม่สมควรอนุญาต ให้นายทะเบียนแจ้งเหตุดังกล่าวให้ผู้ขออนุญาตทราบเพื่อให้โต้แย้งและแสดงพยานหลักฐานของตนก่อนออกคําสั่งและเมื่อออกคําสั่งแล้วให้แจ้งคําสั่งและแจ้งสิทธิการอุทธรณ์คําสั่งให้ผู้ขออนุญาตทราบด้วย


ข้อ ๖ ใบอนุญาตประกอบธุรกิจโรงแรมให้ใช้แบบ ร.ร. 2 ท้ายประกาศกระทรวงมหาดไทย เรื่อง กําหนดแบบคําขอรับใบอนุญาต คําขอต่ออายุใบอนุญาต คําขอโอน/รับโอนใบอนุญาต คําขอหรือการแจ้งความประสงค์ทั่วไป และใบอนุญาตประกอบธุรกิจโรงแรมตามพระราชบัญญัติโรงแรม พ.ศ. 2547


ข้อ ๗ การออกใบแทนใบอนุญาตประกอบธุรกิจโรงแรมในกรณีที่ใบอนุญาตสูญหาย ถูกทําลาย หรือชํารุดในสาระสําคัญให้ยื่นคําขอตามแบบ ร.ร. 1/3 ท้ายประกาศกระทรวงมหาดไทย เรื่อง กําหนดแบบ คําขอรับใบอนุญาต คําขอต่ออายุใบอนุญาต คําขอโอน/รับโอนใบอนุญาต คําขอหรือการแจ้งความประสงค์ทั่วไป และใบอนุญาตประกอบธุรกิจโรงแรมตามพระราชบัญญัติโรงแรม พ.ศ. 2547 พร้อมด้วยเอกสารหลักฐานตามที่ระบุไว้ในแบบคําขอ ต่อนายทะเบียนท้องที่ที่โรงแรมตั้งอยู่

          ใบแทนใบอนุญาตประกอบธุรกิจโรงแรมให้ใช้แบบ ร.ร. 2 ตามที่กําหนดไว้ท้ายประกาศกระทรวงมหาดไทย เรื่อง กําหนดแบบคําขอรับใบอนุญาต คําขอต่ออายุใบอนุญาต คําขอโอน/รับโอนใบอนุญาต คําขอหรือการแจ้งความประสงค์ทั่วไป และใบอนุญาตประกอบธุรกิจโรงแรมตามพระราชบัญญัติโรงแรม พ.ศ. 2547 โดยให้ระบุข้อความว่า “ใบแทน” กําหนดไว้ที่ด้านหน้าเหนือตราครุฑของแบบดังกล่าวด้วย


ผู้มีอํานาจลงนาม -                                                                                                     ประกาศ ณ วันที่ 14 ตุลาคม พ.ศ. 2552

 

                                                                                                                 ชวรัตน์ ชาญวีรกูล

                                                                                                    รัฐมนตรีว่าการกระทรวงมหาดไทย